زانکۆی پۆلیتەکنیکی ھەولێر

زانکۆی پۆلیتەکنیکی ھەولێر (بە ئینگلیزی: Erbil Polytechnic University، بە عەرەبی: جامعة أربيل التقنية) زانکۆی پۆلیتەکنیکی گشتییە لە ھەولێر، کوردستان کە لە ١٩٩٦ دامەزرا. زانکۆکە لەلایەن وەزارەتی خوێندنی باڵا و توێژینەوەی زانستی، حکوومەتی ھەرێمی کوردستان و وەزارەتی خوێننی باڵا و توێژینەوەی زانستیی عێراق پشتڕاست کراوەتەوە. دامەزراندن زانکۆی پۆلیتەکنیکی ھەولێر یەکەمین دامەزراوەی ئەکادیمیی تەکنیکییە لە ھەولێر و لە ساڵی ١٩٩٦ لەژێر ناوی «دەستەی پەیمانگا تەکنیکییەکان» دامەزراوە، و دواتر بوو بە «دەستەی خوێندنی تەکنیکی» و لە ساڵی ٢٠١٢ کرا بە «زانکۆی پۆلیتەکنیکی ھەولێر». سەنتەری توێژینەوە زانکۆی پۆلیتەکنیکی ھەولێر گرنگی تەواو بە توێژینەوەی زانستی دەدات و سەنتەرێکی تایبەتی بەناوی «سەنتەری توێژینەوە» دامەزراندووە. سەنتەری توێژینەوە پێنج بەش لەخۆی دەگرێت ئەوانیش: (بایۆمێدیکەڵ، ئەندازیاری، تەکنۆلۆژیای زانیاری، کشتوکاڵ، و زانستە مرۆڤایەتییەکان). کاری ئەم سەنتەرە پێشخستن و ھاندان و پشتگیریی توێژەرەکانی زانکۆی پۆلیتەکنیکی ھەولێرە بۆ ئەوەی داھێنان ئەنجام بدەن لە لێکۆڵینەوەکانیان. کارێکی دیکەی ئەم سەنتەرە، کردنەوەی خولی فێربوونە و پەرەپێدانی تواناکانە لە بابەتە جیاجیاکاندا. بڕوانامەکان زانکۆی پۆلیتەکنیکی ھەولێر ناوەندێکی زانستی ئەکادیمیی حکوومیی سوودنەخوازە، ئامانجی پێگەیاندنی کادری تەکنیکی ناوەندییە لە پسپۆڕییە جیاوازەکاندا؛ و بڕوانامەی دیپلۆم، بەکالۆریۆس، ماستەر و دیپلۆمی باڵا پێشکەش دەکات. کارمەندان و قوتابییان زانکۆی پۆلیتەکنیکی ھەولێر ٣٧ پسپۆڕی جیاواز، نزیکەی ١١٬٠٠٠ قوتابی، و ٥٠٠ مامۆستای بە بڕوانامەی ماستەر و دکتۆرا ھەیە، و زیاتر لە ١٨٦٥ کارمەندی تەکنیکی و ئیداری لە ١١ دامەزراوەی جیادا ھەیە کە دابەشبوونە بەسەر تەواوی شار و شارۆچکەکانی پارێزگای ھەولێر. کۆلێژ و پەیمانگاکان کۆلێژەکان کۆلێژی تەکنیکیی ئەندازیاریی ھەولێر کۆلێژی تەکنیکیی تەندروستی و پزیشکیی ھەولێر کۆلێژی تەکنیکیی کارگێڕیی ھەولێر کۆلێژی تەکنۆلۆژیای ھەولێر کۆلێژی تەکنیکیی شەقڵاوە کۆلێژی تەکنیکیی سۆران پەیمانگاکان پەیمانگای تەکنیکیی پزیشکی ھەولێر پەیمانگای تەکنیکیی خەبات پەیمانگای تەکنیکیی کارگێڕی ھەولێر پەیمانگای تەکنیکیی کۆیە پەیمانگای تەکنیکیی چۆمان سەرچاوەکان بەشداربووانی ویکیپیدیا، «Erbil Polytechnic University»، ویکیپیدیای ئینگلیزی. سەردان لە ٢٥ی ئایاری ٢٠١٨. بەستەرە دەرەکییەکان زانکۆی پۆلیتەکنیکی ھەولێر لە فەیسبووک وێبگەی فەرمی (کوردی) وێبگەی فەرمی (ئینگلیزی) دەروازەی پارێزگای ھەولێر دەروازەی کوردستان دەروازەی عێراق دەروازەی زانکۆکان